### Resumé

I [adresse] Bakker har projektmageren etableret jordvolde langs hovedsagelig den sydlige side af [adresse] i strid med lokalplanerne i området.

Lokalplanerne i området giver mulighed for en terrænregulering på +/- 0,5 meter.

Teknisk Udvalg har tidligere besluttet, at jordvoldene delvist fysisk kan lovliggøres, idet der meddeles en dispensation til jordvoldene langs [adresse] op til 1,5 meters højde. Dispensationen samt varslet om reduktion af jordvolde over 1,5 meter har været i nabohøring og partshøring.

Der indkom 28 høringssvar. Medlemmer af Teknisk Udvalg har sammen med grundejerforeningerne i [adresse] besigtiget området og jordvoldene.

Formandsskabet ønsker på baggrund af de indkomne høringssvar og besigtigelsen at genoptage sagen, med henblik på at udvalget træffer beslutning om retlig lovliggørelse.

### Sagsfremstilling

![](data:image/jpeg;base64...)

Figur 1: Placering af jordvoldene

I efteråret 2022 modtog forvaltningen flere anmeldelser af [adresse], der ejer voldene, fra beboere i [adresse] Bakker vedrørende, at der var etableret jordvolde langs hovedsagelig den sydlige side af [adresse] i strid med lokalplanerne i området.

Forvaltningen har desuden fået henvendelser fra beboere, som ønsker at [adresse] etablerer støjvolde langs [adresse] nordlige side.

Medlem af Teknisk Udvalg Johannes Koch har rejst sagen i udvalget.

Lokalplanerne i området giver mulighed for en terrænregulering på +/- 0,5 meter.

Jordvoldene kan enten retslig lovliggøres, dvs. der skal dispenseres fra lokalplanerne, eller fysisk lovliggøres, dvs. at jordvoldene skal reduceres til 0,5 meter. Normalt gives der kun mulighed for jordvolde, hvis de vejledende grænseværdier for støj ikke kan overholdes ved boligerne.

I de nyeste lokalplaner for [adresse], er der givet mulighed for støjvolde langs [adresse].

Tirsbæk Bakker A/S har fremsendt en redegørelse for jordvoldene, herunder trafikstøjberegninger med og uden voldene.

Voldene er etableret for at reducere både trafikstøj og trafiklys på de strækninger, hvor det fysisk gav bedst mening, og hvor der var plads. Særligt når man færdes i haverne inde bag voldene er effekten mærkbar i forhold til støj og lys.

[adresse] Bakker A/S har afholdt velbesøgte stiftende generalforsamlinger for tre nye grundejerforeninger, som alle har beboere der er nabo til [adresse] og de anlagte volde. Generelt er beboerne overraskede over den store trafikmængde på [adresse], der er større end forudsat, da den første lokalplan blev gennemført i 2008-2010. [adresse] A/S fornemmer, at der er stor tilfredshed med den nuværende løsning, særligt efter at begrønningen voksede op.

Ronnie Overgaard viser, at uden jordvoldene overskrides den vejledende grænseværdi Lden = 58 dB ikke. Støjberegningerne viser, at jordvoldene har positiv effekt på støjen fra [adresse] med en dæmpning på mellem 1 og 2 dB i de pågældende områder. 1 dB støjændring betragtes som mindste registrerbare forskel i støjændring og 3 dB støjændring er mærkbart.

Jordvolde mellem [adresse] og [adresse] er mellem ca. 1,3 og 2,5 meter høj. Volden mellem [adresse] og Julianelund er mellem ca. 0,5 og 2,2 meter høj. Den lille vold mellem [adresse] og Juliehøj er mellem 0,6 og 2,5 meter høj.

Forvaltningen vurderer, at jordvoldene ikke skæmmer området, da de er pænt anlagt og begrønnet. Selvom der ikke er problemer med at de vejledende grænseværdier for trafikstøj overskrides, har beboerne bag voldene udtrykt tilfredshed med, at støjen er sænket og at der ikke er lysgener fra billygter. Som resten af [adresse] udbygges, vil trafikken øges på [adresse], og der gives derfor mulighed for jordvolde i kommende lokalplaner der grænser op til [adresse]. Det anbefales derfor, at der dispenseres til de eksisterende jordvolde.

For den fremtidig administration af jordvolde i [adresse], vil der blive lagt vægt på placering, højde, udformning og beplantning af voldene.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget behandler sagen.

### Beslutning

Udvalget behandlede sagen.

Et enigt udvalg traf beslutning om retlig lovliggørelse.